19.6.2014 Jurnalul Oficial al Uniunii Europene L179/31 REGULAMENTUL DELEGAT (UE) NR. 667/2014 AL COMISIEI din 13 martie 2014 de completare a Regulamentului (UE) nr. 648/2012 al Parlamentului European și al Consiliului în ceea ce privește normele procedurale referitoare la sancţiunile impuse registrelor centrale de tran- zacţii de către Autoritatea Europeană pentru Valori Mobiliare şi Pieţe, inclusiv normele referitoare la dreptul la apărare și dispozițiile temporale (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale şi registrele centrale de tranzacții (!), în special arti- colul 64 alineatul (7), întrucât: (1) Regulamentul (UE) nr. 648/2012 împuterniceşte Comisia să adopte norme procedurale privind exercitarea de către Autoritatea Europeană pentru Valori Mobiliare şi Pieţe (ESMA) a competenței de a impune amenzi sau pena- lităţi cu titlu cominatoriu registrelor centrale de tranzacții şi persoanelor implicate în registre centrale de tran- zacții. În aplicarea prezentului regulament, ar trebui să se țină seama de normele organizaționale ale ESMA stabi- lite în Regulamentul (UE) nr. 1095/2010 al Parlamentului European și al Consiliului (?), inclusiv, în special, dele- garea unor sarcini şi decizii clar definite către comitetele şi grupurile interne în conformitate cu articolul 41 din Regulamentul (UE) nr. 1095/2010, respectând în același timp pe deplin drepturile la apărare ale persoanelor care fac obiectul anchetei și principiul colegialității care guvernează operațiunile ESMA. (2)  Dreptul de a fi ascultat este recunoscut în Carta drepturilor fundamentale. În vederea respectării dreptului la apărare al registrelor centrale de tranzacții şi al altor persoane cărora li se aplică măsurile luate de Autoritatea Europeană pentru Valori Mobiliare și Pieţe (ESMA) şi pentru a garanta luarea în considerare de către aceasta a tuturor faptelor relevante la adoptarea deciziilor de executare, ESMA ar trebui să audieze registrele centrale de tranzacții sau oricare altă persoană vizată. Prin urmare, persoanelor care fac obiectul anchetei ar trebui să li se acorde dreptul de a prezenta observații în scris ca răspuns la raportul de constatare emis de anchetator și de ESMA, inclusiv în caz de modificare semnificativă a raportului de constatare inițial. (3) În urma observațiilor transmise în scris anchetatorului de către registrul central, dosarul complet, inclusiv obser- vațiile respective, ar trebui să fie transmis către ESMA. Cu toate acestea, este posibil ca anumite elemente ale observațiilor scrise transmise anchetatorului sau ESMA de către registrul central de tranzacții să nu fie suficient de clare sau de detaliate și să fie necesare explicații suplimentare din partea registrului central de tranzacții. În cazul în care anchetatorul sau ESMA consideră că acesta este cazul, registrul central de tranzacții sau persoanele care fac obiectul anchetei pot fi invitate să ia parte la o audiere orală pentru a clarifica elementele respective. (4) Dreptul oricărei persoane de a avea acces la propriul dosar, cu respectarea intereselor legitime legate de confiden- țialitate și de secretul profesional și comercial, este recunoscut în Carta drepturilor fundamentale a Uniunii Euro- pene. Articolul 64 alineatul (5) și articolul 67 din Regulamentul (UE) nr. 648/2012 stabilesc că persoanele care fac obiectul procedurilor ESMA au dreptul de a avea acces la dosarul ESMA, sub rezerva interesului legitim al altor persoane de a-și proteja secretele comerciale și datele personale. Dreptul de acces la dosar nu trebuie să se extindă la informații confidențiale. (5)  Regulamentul (CE) nr. 1/2003 al Consiliului () stabileşte norme detaliate în ceea ce priveşte termenele de prescripție pentru cazurile în care Comisia trebuie să amendeze o întreprindere în temeiul articolului 101 sau 102 din Tratatul privind funcționarea Uniunii Europene. Legislaţia în vigoare în statele membre prevede, de asemenca, norme privind termenele de prescripție, fie axate în mod specific pe domeniul valorilor mobiliare, fie la nivel general, în dreptul administrativ general al fiecărui stat. Prin urmare, este adecvat ca normele privind termenele de prescripție să se bazeze pe caracteristici comune care decurg din respectivele norme naționale şi din legislaţia Uniunii. () JOL201,27.7.2012,p.1. (') Regulamentul (UE) nr. 1095/2010 al Parlamentului European şi al Consiliului din 24 noiembrie 2010 de instituire a Autorităţii europene de supraveghere (Autoritatea Europeană pentru Valori Mobiliare şi Pieţe), de modificare a Deciziei nr. 716/2009|/CE și de abrogare a Deci- ziei 2009/77|CE a Comisiei JOL 331,15.12.2010, p. 84). () Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 şi 82 din tratat JOL1, 4.1.2003, p. 1).